DRAGI UČENICI, DJELATNICI, RODITELJI, DRAGI GOSTI, SVE VAS POZDRAVLJAM!

SADA, NA KRAJU SVOG RADNOG VIJEKA, ŽELIM REĆI HVALA.

HVALA DRAGOM BOGU ŠTO MI JE DAO DAR VREMENA, ŠTO SAM PROVELA 36 GODINA U OVOJ ŠKOLI I 6 GODINA U DRUGIM ŠKOLAMA. SVE ŠTO JE BILO DOBRO U MOM ŽIVOTU I RADU, TO JE BILO NJEGOVO. HVALA MU ZA SVE.

HVALA GOSPI OD OTOKA I SV. KAJU. POD NJIHOVU ZAŠTITU STAVLJALA SAM DJECU I SEBE, POSEBNO KADA BISMO NEGDJE PUTOVALI.

HVALA RAVNATELJU. SVOJIM OPTIMIZMOM I VEDRINOM HRABRIO JE DJECU I MENE U SVIM POTHVATIMA. OČINSKI SE BRINUO ZA NAS. U NAŠOJ ŠKOLI STVARAO JE OZRAČJE MIRA, ZAJEDNIŠTVA, LJUBAVI. MALO KOJA ŠKOLA MOŽE SE POHVALITI MEĐUSOBNIM BRATSKIM ODNOSOM KAO NAŠA. NEMA DJELATNIKA KOJI NE PRIČA SA SVAKOM OSOBOM. TO JE PRVENSTVENO NJEGOVA ZASLUGA.

HVALA SVIM DJELATNICIMA OVE ŠKOLE. SVI SU BILI NESEBIČNI, POMAGALI SU MI UVIJEK I BILI SMO KAO BRAĆA I SESTRE. IPAK BIH IZDVOJILA DVIJE OSOBE KOJE SU POPUT ANĐELA BILE UZ MENE U SVAKOJ SITUACIJI. TO SU VJEROUČITELJICA MATIJA ZEČEVIĆ I DOMAR VLADE RAĐA. HVALA IM ZA SVE.

HVALA UČENICIMA ŠTO SU UPIJALI SVAKU MOJU RIJEČ I U MOJIM SASTAVCIMA IZNOSILI MISLI O PRAVIM VRIJEDNOSTIMA ŽIVOTA. MEĐU NJIMA NIJE BILO NI VERBALNOG NI FIZIČKOG NASILJA. RJEŠAVALI SMO PROBLEME ISTINSKIM RAZGOVOROM.

HVALA NJIHOVIM RODITELJIMA, DJEDOVIMA I BAKAMA, SVEĆENICIMA, ČASNIM SESTRAMA KOJI SU MNOGO ŽRTVE, TRUDA ULOŽILI DA BI IH PRAVILNO ODGOJILI.

HVALA UČENICIMA, UČITELJIMA, RAVNATELJIMA NA PODRUČJU OPĆINE SOLIN S KOJIMA SAM DIJELILA RADOST USPJEHA SVIH NAŠIH ŠKOLA, A POSEBNO KADA BISMO IŠLI NA DRŽAVNA NATJECANJA. PONOSILI SMO SE NAŠIM GRADOM SOLINOM.

HVALA ŠTIĆENICIMA I ČASNIM SESTRAMA SAMOSTANA SV. RAFAELA. GODINAMA SAM VODILA DJECU K NJIMA. BILA JE TO POSEBNA RADOST JER SU NAS NAUČILI LJUBITI SVOGA BLIŽNJEGA I PRIHVAĆATI S RADOŠĆU OSOBE S POSEBNIM POTREBAMA. SVAKI ODLAZAK K NJIMA BIO JE VELIKO BOGATSTVO ZA NAS.

HVALA ČELNIM LJUDIMA NAŠEGA GRADA KOJI SU NAS POMAGALI U SVIM PROJEKTIMA. GRAD SOLIN, GRAD MLADOSTI, IMA SVOJU BUDUĆNOST. SAZDAN JE NA TEMELJIMA CIVILIZACIJE LJUBAVI I NADAM SE DA ĆE I DALJE IĆI TIM PUTEM.

NE ĆU ZABORAVITI SOLIN I, AKO ŠTO ZNAM I AKO FIZIČKI MOGU, STOJIM NA RASPOLAGANJU SVOM VOLJENOM GRADU. DJECI BIH ČESTO DAVALA DA RECITIRAJU HVALOSPJEV LJUBAVI SV. PAVLA I USADILA NAM SE MISAO DA JE LJUBAV NAJVEĆA OD SVIH DAROVA.

 STVORENI SMO ZA LET PREMA VISINAMA ČINEĆI DOBRO, A NE DA GACAMO PO BLATU OVOGA MRAČNOGA SVIJETA CIVILIZACIJE SMRTI. BUDIMO KAPLJICE DOBROTE, NEKA NAM SRCA KAZUJU PUT. HODIMO PUTEM LJUBAVI DO RADOSNE VJEČNOSTI.

NA KRAJU REĆI ĆU VAM JEDNO SVOJE ISKUSTVO RADOSTI, ŽIVOTA, LJUBAVI KOJA SNAGU DAJE.

KAKO JE LIJEPO

KAKO JE LIJEPO

KAD LJUBAV U SRCU SJA

KAKO JE LIJEPO

KAD MRŽNJE NEMAM

I KAD SVU BRAĆU LJUBIM JA.

BACIMO MRŽNJU I SVAKO ZLO

VRIJEME NAM BRZO TEČE

NE DAJMO ZLU DA NAS SVLADA

LJUBAV U SRCIMA NEKA NAM VLADA.

KAKO JE LIJEPO

KAD LJUBAV U SRCU SJA

KAKO JE LIJEPO

KAD MRŽNJE NEMAM

I KAD SVU BRAĆU LJUBIM JA.

PLOVIMO U LAĐI LJUBAVI DO CILJA. NEKA SVE NAS USKRSNA RADOST PRATI ZAUVIJEK!

 MARIJA CVITKOVIĆ

 SOLIN, 29.4.2019.